Noodvoedsel vir hospitale in Erongo - Gesondheid - Republikein
Wednesday, May 22nd, 05:59:39
Noodvoedsel vir hospitale in Erongo
14 September 2018 | Gesondheid
'n Noodvoedselbank in Erongo onder die vaandel van die streekgoewerneur is in die lewe geroep om te verseker sowat 200 pasiënte in staatshospitale in Swakopmund, Walvisbaai, Usakos en Omaruru het kos.
Die maatskappy wat kos aan dié hospitale moet verskaf, is in 'n finansiële verknorsing.
Volgens die kantoor van die goewerneur is die voedselbank net 'n tydelike maatreël tot tyd en wyl die ministerie van gesondheid en maatskaplike dienste die probleem kan oplos, berig Nampa.